“Нерал-Шишмә” яуаплылығы сик­ләнгән йәмғиәтенең сөгөлдөр баҫыуында ла эш ҡайнай. Беҙҙе хужалыҡ етәксеһе Наил Батыршин ҡаршы алды. Ғүмер буйы ауыл хужалығы тармағында эшләгән, “Башҡорт­остандың атҡаҙанған ауыл хужалығы хеҙ­мәткәре” исемен йөрөткән Наил Вәли улы быйылғы кеүек ҡоро йылды хәтерләмәй. Һауа торошо ҡуйған һынауҙарға бирешмәй хужалыҡ: ужым һәм ярауай культураларҙан һәйбәт уңыш алғандар, гектарынан 22 центнер һуғылған.